คุณครับคือผมเล่นกับกระต่ายแล้วโดนข่วนครับ แล้วผมเจ็บคอมา3-4วันแล้วครับ ผมไปอ่านข้อมูลในเน็ตมาครับ อาการของผมคล้ายๆเป็นโรคพิษสุนัขบ้าครับ คือมีอาการเจ็บคอมาก กลืนน้ำลายลำบาก กลืนอาหารลำบากครับ แล้ววันนี้มีน้ำลายในคอเยอะพอสมควรครับ แต่ผมไปฉีกวักซีนป้องกันแล้วครับ เขานัดเพิ่มอีก3ครั้ง อยากทราบว่าคอจะหายเจ็บไหมครับ มีโอกาสหายเร็วๆนี้ไหมครับ แล้วมียาตัวไหนช่วย ช่วยให้หายเจ็บคอไหมครับ ขอบครับ.
สวัสดีค่ะ ระยะฟักตัวของโรคพิษสุนัขบ้าหลังจากได้รับเชื้อจนกระทั่งเกิดอาการ ส่วนใหญ่จะนานเป็นสัปดาห์และเดือน โดยส่วนใหญ่จะอยู่ที่ประมาณสัปดาห์ที่ 3 ถึง 4 เดือนดังนั้นหากอาการเกิดหลังจากโดนข่วนไปเพียงไม่กี่วัน จึงไม่ใช่อาการของโรคพิษสุนัขบ้าค่ะ อีกทั้งอาการเจ็บคอ ก็ไม่ใช่อาการของโรคพิษสุนัขบ้าค่ะ โดยอาการของโรคพิษสุนัขบ้านั้นแบ่งออกเป็น 3 ระยะคือ-ระยะแรก จะมีไข้ อ่อนเพลีย ปวดศีรษะ เสียวบริเวณแผลที่ถูกกัด- ระยะที่ 2 (หรือระยะตื่นเต้นในสัตว์) จะมีน้ำลายมาก เนื่องจากการเจ็บปวดกล้ามเนื้อที่ใช้ในการกลืน ทำให้ไม่กล้าดื่มน้ำ ไม่กล้ากลืนน้ำลาย แม้ว่าจะหิวน้ำ มีเหงื่อออกมาก กระวนกระวาย สะดุ้ง ตกใจง่าย เมื่อมีสิ่งเร้า เช่น ลมพัด เสียงดัง คลุ้มคลั่งสลับกับสติดี- ระยะสุดท้ายหรือระยะอัมพาต จะไม่รู้สึกตัว หมดสติ อาจมีชัก ส่วนใหญ่เสียชีวิตไม่เกิน 7 วันหลังจากแสดงอาการนอกจากนี้ ตามข้อมูลขององค์การอนามัยโลกไม่พบว่ามีการติดต่อของโรคพิษสุนัขบ้าในกระต่ายและไม่พบว่ากระต่ายนำเชื้อพิษสุนัขบ้ามาสู่คนได้ค่ะสำหรับอาการเจ็บคอ กลืนลำบาก ที่เป็น หากไม่มีอาการของไข้หวัด เช่น คัดจมูก น้ำมูกไหล จาม อาการเจ็บคอก็น่าจะเป็นอาการของโรคคออักเสบหรือคอหอยอักเสบ (pharyngitis)หรือทอนซิลอักเสบ(Tonsillitis) ที่เกิดจากการติดเชื้อแบคทีเรียการดูแลตนเองในเบื้องต้น ได้แก่ การดื่มน้ำเปล่ามากๆ งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ ทานอาหารอ่อน ๆ รสจืด งดใช้เสียงมาก งดการสูบบุหรี่ หรืออยู่ในที่มีควันบุหรี่ หรือควันต่างๆ งดดื่มแอลกอฮอล์บ้วนปากล้างลำคอด้วยน้ำเกลือบ่อยๆ เป็นต้นหากมีอาการไข้สูง เจ็บคอมาก กลืนลำบาก หรืออ้าปากดูแล้วเห็นทอนซิลบวมโตมาก สีแดงจัด มีจุดหนองชัดเจน ควรไปพบพบแพทย์เพื่อรับยาปฏิชีวนะทาน เช่นAmoxycillin, Erythromycin เป็นต้น